चैंपियन्स लीग में खेल सकती है IPL की चौथी टीम  
चैंपियन्स लीग ट्वेंटी-20 टूर्नामेंट में इस बार इंडियन प्रीमियर लीग की चौथी टीम को भी खेलने का मौका मिल सकता है।
दुनिया के चोटी के क्रिकेट क्लबों के बीच होने वाले चैंपियन्स लीग ट्वेंटी-20 टूर्नामेंट में इस बार इंडियन प्रीमियर लीग की चौथी टीम को भी खेलने का मौका मिल सकता है।  चैंपियन्स लीग में अभी तक आईपीएल में चोटी पर रहने वाली तीन टीमों को खेलने का मौका मिलता है लेकिन आईपीएल के मुख्य कार्यकारी सुंदर रमन ने संकेत दिए हैं कि इस सितंबर-अक्तूबर में होने वाले इस टूर्नामेंट से कुछ दिन पहले क्वालीफायर के जरिये चौथी टीम भी इसका हिस्सा बन सकती है।  सुंदर रमन ने ट्विटर पर लिखा है, (आईपीएल की) चौथी टीम को चैंपियन्स लीग ट्वेंटी-20 में खेलने का मौका मिल सकता है। लेकिन उन्हें चैंपियन्स लीग से कुछ दिन पहले तीन अन्य टीमों के साथ क्वालीफायर टूर्नामेंट खेलना पड़ेगा। इस बीच क्रिकइन्फो के अनुसार क्रिकेट ऑस्ट्रेलिया के एक अधिकारी ने बताया कि चेन्नई में रविवार को होने वाली संचालन परिषद की बैठक में इस टूर्नामेंट को मूर्तरूप दिया जाएगा।